
Tisztelt Képviselő-testület!

Általános iskoláink közel egy évtizede kerültek állami fenntartásba, azonban működésük azóta sem függetleníthető az önkormányzat működésétől, hiszen a városnak szinte minden lakója kapcsolatban áll ezekkel az intézményekkel valamilyen úton módon. Ez azt is jelenti, hogy egy felelős városvezetésnek feladata, sőt kötelessége tájékozódni arról, hogy a helyi közösség ilyen széles rétegét érintő intézményi struktúra hogyan működik, mik az azzal kapcsolatos tapasztalatok, esetleges nehézségek.
Ennek kapcsán a Humán Szolgáltatások Bizottsága javaslatára a Képviselő-testület munkatervébe bekerült az általános iskolák beszámolója, amihez a Bizottság egy szempontrendszert is megadott.

A szempontrendszert tartalmazó megkeresésünkre a mellékelt beszámolókat kaptuk a Ceglédi Tankerülettől; kérem ezek szíves megtárgyalását.
…/2021. (X. 21.) ÖKT határozati javaslat

Sülysáp Város Önkormányzatának Képviselő-testülete a Ceglédi Tankerület fenntartásában működő Sülysápi Móra Ferenc Általános Iskola és Sülysápi Szent István Általános Iskola 2020/2021. tanévről szóló beszámolóját megtárgyalta és köszönettel tudomásul veszi. 

Határidő: azonnal 

Felelős: polgármester
Sülysáp, 2021. október 14.

